《再和四首》
宋代·郭印

东皇物色未全收，山半登临当倚楼。
锦里烟光浑在眼，云溪花片亦随流。
夕阳正好无多景，春序才移已复秋。
却忆故园林壑美，乘风欲去问何由。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。